Bare en av romanene hennes, , er utgitt på norsk. Originaltittelen «Auto» er en japansk transkribering av det engelske ordet «out», og denne bruken av engelskklingende titler er noe som går igjen i forfatterskapet. Boken skildrer livet til fire kvinner godt nede på den sosiale rangstigen i Japan, de jobber deltid på samlebånd på en fabrikk som lager bokslunsjer. Da en av dem en natt kommer i skade for å ta livet av sin ektemann, tar alt en uventet vending. Boken gir en troverdig skildring av den moderne, fattige kvinnens hverdag i Japan.